|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 26.svibnja, 2022.

**ZAPISNIK SA 1.KONSTITUIRAJUĆE SJEDNICE**

**ODBORA ZA PERADARSTVO**

Sjednica se održala 21. srpnja (četvrtak) 2022. godine s početkom u 10:00 sati u prostorijama Hrvatske poljoprivredne komore.

Nazočni: Božica Špoljar, Dejan Horvat, Dražen Čurila, Hrvoje Čorić, Josipa Lovrenčić, Mario Magdalenić, Stjepan Sabljak, Željko Tomas, Snježana Cingulin

Ostali nazočni: Dario Gazić, Staka Perić

**Dnevni red:**

1. Konstituiranje Odbora

2. Izbor predsjednika Odbora

3. Izbor zamjenika predsjednika Odbora

4. Aktualna situacija u sektoru

5. Aktivnosti sektora za period od rujna do prosinca 2022.godine

**Ad.1.**

Svi prisutni članovi koji su osobno došli na konstituirajuću sjednicu, potvrdili su svoje mjesto i želju za radom u Odboru za peradarstvo.

Odbor čine: Božica Špoljar, Dejan Horvat, Dražen Čurila, Hrvoje Čorić, Josipa Lovrenčić, Mario Magdalenić, Stjepan Sabljak, Željko Tomas, Snježana Cingulin

Na sljedećoj sjednici odbora broj članova će se moći nadopuniti.

**Ad.2.**

Dva prijavljena kandidata: Dražen Čurila i Željko Tomas

Željko Tomas odustaje od kandidature.

Novi predsjednik Odbora za peradarstvo je Dražen Čurila.

**Ad.3.**

Predsjednik Odbora ima mogućnost odabira zamjenika Odbora ukoliko je predsjednik spriječen, zamjenik obavlja njegov posao.

Za zamjenika predsjednika odbora za peradarstvo odabrana je Božica Špoljar.

**Ad.4.**

Odbor se složio kako je do sada komunikacija s Ministarstvom poljoprivrede vrlo loša, te treba poraditi na tome. Newcastelska bolest peradi i dalje se ne financira, što uzrokuje velike probleme proizvođačima. U dobrobit životinja trebalo bi uvrstiti pilenke te druge vrste peradi (patke). Natječaj ruralnog razvoja bio je samo za zamjenu kaveza, za ostalu vrstu peradi natječaja nije bilo 5 godina. Posebni dopis se treba poslati za valionice, proizvodne objekte i mehanizaciju, jer peradari nemaju natječaja koji uključuju mehanizaciju.

Trebali bi inzistirati da od 2023.godine bude više natječaja za peradarstvo, te inzistirati na obnovljivim izvorima energije. Pokušati s HEP-om dogovoriti princip kompenzacije (netiranja) na bazi kWh za kWh na godišnjoj razini.

Covid potpore – od svih sektora peradarstvo je dobilo najmanje, treba vidjeti koliko je sredstava iskorišteno i krenuti u izradu novog programa.

Sektoru bi najviše pomoglo kada bi Ministarstvo imalo jednu određenu osobu koja bi komunicirala s odborom.

**Ad.5.**

Što prije slati novi dopis prema Ministarstvu poljoprivrede te u rujnu ponovo organizirati sastanak odbora te vidjeti daljnje korake.

S poštovanjem,

Predsjednik

Odbora za peradarstvo

Dražen Čurila